Thaddeus Ross
Thaddeus Ross muissa medioissa > Marvel Cinematic Universe

Thaddeus Ross esiintyi Marvel Cinematic Universessa, näyttelijänään William Hurt. Hurtin kuoltua, hänet korvasi Harrison Ford.
Elokuvassa The Incredible Hulk (2008) Ross on viisi vuotta metsästänyt Banneriä, joka oli saanut kyvyn muuttua Hulkiksi epäonnistuneen supersotilasprojektin kautta. Ross värvää yksikköönsä venäläissukuisen brittisotilaan, Emil Blonskyn ja antaa tälle epätäydellistä supersotilasseerumia. Blonsky alkaa kuitenkin himoita itselleen lisää voimaa ja muuttuu myöhemmin Bannerin veren seurauksena Kuvotukseksi. Hulkin pysäytettyä Kuvotus, Ross tapaa Tony Starkin, joka kertoo S.H.I.E.L.D.:n Kostajat-hankkeesta.
One-Shot- lyhytelokuvassa The Consultant paljastui, että agentit Phil Coulson ja Jasper Sitwell olivat alun perin lähettäneet Starkin puhumaan Rossille, sabotoidakseen Maailman turvallisuusneuvoston jäsenien tavoitteita värvätä Blosnky Kostajat-hankkeeseen. Ross yrittääkin keskustelun päätteeksi heittää Starkin ulos baarista, Starkin itse päättäessä ostaa baarin ja purkaa se.
Elokuvassa Captain America: Civil War (2016) Ross on nimitetty Yhdysvaltain ulkoministeriksi ja esittelee Starkille sekä Kostajille YK:n laatiman Sokovian sopimuksen, joka kieltäisi ketään työskentelemästä Kostajana ilman YK:n lupaa. Kun Helmut Zemo lavastaa Bucky Barnesin syylliseksi Wienissä tapahtuneeseen pommi-iskuun, Ross alkaa jahdata sekä Barnesia että todellista syyllistä etsivää Steve Rogersia ja muita Sokovian sopimuksen rikkomiseen syyllistyviä Kostajia. Hän vangitsee lopuksi kaikki heistä, paitsi Rogersin, Lautalle, mistä Rogers myöhemmin vapauttaa heidät, Starkin kieltäytyessä tulemasta Rossin avuksi estämään sitä.
Elokuvassa Avengers: Infinity War (2018), huolimatta ”Thanoksen lasten” hyökkäyksistä New Yorkiin ja Edinburghiin, ja Rogersin ja muiden lainsuojattomien Kostajien tarjoutumisesta avuksi näiden ja Thanoksen pysäyttämisessä, Ross vaatii edelleen karkureiden pidättämistä, mutta James Rhodes kieltäytyy ja päättää auttaa Rogersia.
Elokuvassa Avengers: Endgame (2019), Ross nähdään lyhyesti vieraana Starkin hautajaisissa.
Elokuvassa Black Widow (2021), jonka tapahtumat sijoittuivat Captain America: Civil Warin ja Avengers: Infinity Warin välin, Ross jahtaa Natasha Romanoffia, mutta epäonnistuu tässä. Hänet kutsutaan myöhemmin Punaisen Huoneen jäänteille, mutta sen johtaja, kenraali Dreykov, oli jo kuollut. Ja lisäksi Romanoff oli jälleen kerran päässyt häneltä pakoon.
Ford näyttelee ensimmäisen kerran Rossia Hurtin tilalla elokuvassa Captain America: Brave New World (2025), jossa Rossista tulee Yhdysvaltain presidentti. Viisi kuukautta vaalien voittamisen jälkeen, Ross halusi sekä perustaa Kostajat uudelleen yhdessä uudeksi Kapteeni Amerikaksi ryhtyneen Sam Wilsonin kanssa että solmia muiden maiden kanssa sopimuksen celestiaali Tiamutin jäänteistä löytyneen adamantium-metallin jakamisesta koko maailmalle. Ross oli kuitenkin muun maailman tietämättä vanginnut väärin perustein Hulkin verestä yli-inhimillisen älykkyyden saaneen Samuel Sternsin, jotta Sterns kehittäisi aseita ja teknologiaa valtiolle, lääkkeen hänen sydänsairauteensa, sekä varmistaisi Rossin nousun presidentiksi. Ross oli pettänyt lupauksensa vapauttaa Sterns, koska tarvitsi sydänlääkkeitä vielä siihen asti, kunnes olisi hyvittänyt kaikki vanhat virheensä ja tehnyt sovinnon tyttärensä Bettyn kanssa. Katkeroitunut Sterns päätti tästä hyvästä tuhota Rossin maineen manipuloimalla ensin Yhdysvaltain ja Japanin sotaan adamantiumin hallinnasta, ja käyttämällä gammasäteilyllä käsiteltyjä sydänlääkkeitä tekemään Rossista Punaisen Hulkin. Wilsonin ansiosta sodan syttyminen saatiin estettyä. Ja myöhemmin, kun Ross oli riehunut Punaisena Hulkina Washingtonissa, Ross otti vastuun teoistaan eroamalla presidentin virasta ja antamalla vapaaehtoisesti itsensä joutua vangituksi Lautalle yhdessä aiemmin uudelleenpidätetyn Sternsin kanssa. Tämän ansiosta Betty oli valmis tekemään isänsä kanssa sovinnon, ja maailman johtajat nimesivät adamantiumin jakamisesta tehdyn sopimuksen Rossin ja Japanin pääministeri Ozakin mukaan ”Ozakin-Rossin sopimukseksi”.
Mike McGill ääninäytteli useita vaihtoehtoisia versioita Thaddeus Rossista Disney+-animaatiosarjan What If...? ensimmäisellä tuotantokaudella (2021).
Travis Willingham ääninäytteli vaihtoehtoista versiota Thaddeus Rossista Disney+-animaatiosarjassa Your Friendly Neighborhood Spider-Man (2025–).